Какви са таксите на пенсионните фондове?
Всеки пенсионен фонд има няколко вида такси, които се удържат от вноските или натрупаните средства по личните сметки. Най-важните такси в Универсален и Професионален фонд са – такса управление в размер на 5% еднократно от всяка постъпила вноска и инвестиционна такса в размер на 1% годишно от цялата натрупана сума. Например, ако месечната Ви вноска във фонда е 50 лв., а натрупаната до момента сума в сметката ви е 5 000 лв. , то всеки месец ще Ви се удържат 2.50 лв. от всяка постъпила вноска, а веднъж годишно ще Ви удържат 50 лв. За съжаление в момента при тези задължителни фондове, няма конкуренция между компаниите и всички удържат еднакви такси, но смятаме, че това ще се промени рано или късно, за което ние веднага ще Ви уведомим и ще Ви дадем възможност да сравнявате и по този показател. При доброволните фондове таксите са значително по-ниски и се определят от вида (месечна или годишна) и размера на вноската.